મુખ મનહરણું સાવ સરળ ને મીઠી આંખલડી તેજાળ કૂમળું અંગ ગુલાબ કળી સમ સોનેરી ભુરા શિર વાળ નિર્મળ સુંદરતા રસરૂપ  નમું નમું હો બાળસ્વરૂપ  ઊભરાતી તન હર્ષખુમારી મુખડું મલકે મંદ મધુર હસતાં ખાડાં પડે ગાલમાં મીઠી ઘંટડી સરખો સૂર કિલોળનો છલકાતો કૂપ  નમું નમું હો બાળસ્વરૂપ  ઘુઘરે ઘમઘમતો કંદોરો કમર ઉપર લપેટાઈ રહ્યો ઝાંઝરીઓનો ઝમકારો શાં સંગીત ચરણે ગાઈ રહ્યો રમવું ને રડવડવું ખૂબ  નમું નમું હો બાળસ્વરૂપ  યોગીજન સમ દૂધાધારી કાંતિ નગ્ન દિગંબરની અવધુત સરખું અંગ અહાહા!